“Ek kan nie nou sê hoe dit gebeur het nie. Ons sal eers moet ondersoek instel. Ons is besig om ’n transformasieproses in werking te stel om sulke probleme uit te skakel,” het hy gesê.
Mnr. Trevor Rautenbach, wat oorkant die straat by Builders Trade Depot werk, het gesê hy het by die ingang van die winkel gestaan toe hy die skietery gehoor het. “Ek het vier mans gesien. Een was met ’n 9 mm-pistool gewapen. Die ander het AK-47 gewere gehad,” het hy geskok gesê.